CELEX: 32018D0466
Language: el
Date: 2018-03-21 00:00:00
Title: Απόφαση (ΚΕΠΠΑ) 2018/466 του Συμβουλίου, της 21ης Μαρτίου 2018, για την τροποποίηση της απόφασης 2011/172/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο

21.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               LI 78/3
            
         ΑΠΌΦΑΣΗ (ΚΕΠΠΑ) 2018/466 ΤΟΥ ΣΥΜΒΟΥΛΊΟΥ
   της 21ης Μαρτίου 2018
   για την τροποποίηση της απόφασης 2011/172/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 21 Μαρτίου 2011 το Συμβούλιο εξέδωσε την απόφαση 2011/172/ΚΕΠΠΑ (1) για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο.
            
         
               (2)
            
            
               Βάσει επανεξέτασης της απόφασης 2011/172/ΚΕΠΠΑ, τα περιοριστικά μέτρα θα πρέπει να ανανεωθούν μέχρι τις 22 Μαρτίου 2019.
            
         
               (3)
            
            
               Το σκεπτικό για τα τέσσερα άτομα που περιλαμβάνονται στο παράρτημα της απόφασης 2011/172/ΚΕΠΠΑ θα πρέπει να τροποποιηθεί.
            
         
               (4)
            
            
               Έξι πρόσωπα θα πρέπει να διαγραφούν από τον κατάλογο των φυσικών και νομικών προσώπων, οντοτήτων και φορέων του παραρτήματος της απόφασης 2011/172/ΚΕΠΠΑ.
            
         
               (5)
            
            
               Ως εκ τούτου, η απόφαση 2011/172/ΚΕΠΠΑ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2011/172/ΚΕΠΠΑ τροποποιείται ως εξής:
   
               1)
            
            
               στο άρθρο 5, το δεύτερο εδάφιο αντικαθίσταται από το ακόλουθο κείμενο:
               «Ισχύει έως τις 22 Μαρτίου 2019.»·
            
         
               2)
            
            
               το παράρτημα τροποποιείται όπως ορίζεται στο παράρτημα της παρούσας απόφασης.
            
         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 21 Μαρτίου 2018.
      
         
            Για το Συμβούλιο
         
         
            Η Πρόεδρος
         
         E. ZAHARIEVA
      
   
   
      (1)  Απόφαση 2011/172/ΚΕΠΠΑ του Συμβουλίου, της 21ης Μαρτίου 2011, για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο (ΕΕ L 76 της 22.3.2011, σ. 63).
   
      ΠΑΡΑΡΤΗΜΑ
      
                  1.
               
               
                  Στο παράρτημα της απόφασης 2011/172/ΚΕΠΠΑ, οι καταχωρίσεις που αφορούν τα κατωτέρω πρόσωπα αντικαθίστανται από τις ακόλουθες καταχωρίσεις:
                  
                               
                           
                           
                              Ονοματεπώνυμο (και ενδεχόμενα ψευδώνυμα)
                           
                           
                              Στοιχεία ταυτοποίησης
                           
                           
                              Λόγοι
                           
                        
                              2.
                           
                           
                              «Suzanne Saleh Thabet
                           
                           
                              Σύζυγος του κ. Mohamed Hosni Elsayed Mubarak, πρώην Προέδρου της Αραβικής Δημοκρατίας της Αιγύπτου.
                              Ημερομηνία γέννησης: 28.2.1941
                              Γυναίκα
                           
                           
                              Συνδεόμενη με τον Mohamed Hosni Elsayed Mubarak έναντι του οποίου εκκρεμεί δικαστική διαδικασία ή διαδικασία ανάκτησης περιουσιακών στοιχείων από τις αιγυπτιακές αρχές κατόπιν τελεσίδικης δικαστικής απόφασης για υπεξαίρεση δημόσιου χρήματος, βάσει της σύμβασης των Ηνωμένων Εθνών κατά της Διαφθοράς.
                           
                        
                              4.
                           
                           
                              Heidy Mahmoud Magdy Hussein Rasekh
                           
                           
                              Σύζυγος του κ. Alaa Mohamed Hosni Elsayed Mubarak, υιού του πρώην Προέδρου της Αραβικής Δημοκρατίας της Αιγύπτου
                              Ημερομηνία γέννησης: 5.10.1971
                              Γυναίκα
                           
                           
                              Πρόσωπο έναντι του οποίου εκκρεμεί δικαστική διαδικασία ή διαδικασία ανάκτησης περιουσιακών στοιχείων από τις αιγυπτιακές αρχές κατόπιν τελεσίδικης δικαστικής απόφασης για υπεξαίρεση δημόσιου χρήματος, βάσει της σύμβασης των Ηνωμένων Εθνών κατά της Διαφθοράς και συνδεόμενο με τον Alaa Mohamed Hosni Elsayed Mubarak.
                           
                        
                              6.
                           
                           
                              Khadiga Mahmoud El Gammal
                           
                           
                              Σύζυγος του κ. Gamal Mohamed Hosni Elsayed Mubarak, υιού του πρώην Προέδρου της Αραβικής Δημοκρατίας της Αιγύπτου
                              Ημερομηνία γέννησης: 13.10.1982
                              Γυναίκα
                           
                           
                              Πρόσωπο έναντι του οποίου εκκρεμεί δικαστική διαδικασία ή διαδικασία ανάκτησης περιουσιακών στοιχείων από τις αιγυπτιακές αρχές κατόπιν τελεσίδικης δικαστικής απόφασης για υπεξαίρεση δημόσιου χρήματος, βάσει της σύμβασης των Ηνωμένων Εθνών κατά της Διαφθοράς και συνδεόμενο με τον Gamal Mohamed Hosni Elsayed Mubarak.
                           
                        
                              19.
                           
                           
                              Elham Sayed Salem Sharshar
                           
                           
                              Σύζυγος του κ. Habib Ibrahim Eladli
                              Ημερομηνία γέννησης: 23.1.1963
                              Γυναίκα
                           
                           
                              Πρόσωπο έναντι του οποίου εκκρεμεί δικαστική διαδικασία για υπεξαίρεση δημόσιου χρήματος, βάσει της σύμβασης των Ηνωμένων Εθνών κατά της Διαφθοράς και συνδεόμενο με τον Habib Ibrahim Eladli.»
                           
                        
            
                  2.
               
               
                  Στο παράρτημα της απόφασης 2011/172/ΚΕΠΠΑ, οι καταχωρίσεις που αφορούν τα ακόλουθα πρόσωπα διαγράφονται:
                  
                              7.
                           
                           
                              Ahmed Abdelaziz Ezz,
                           
                        
                              8.
                           
                           
                              Abla Mohamed Fawzi Ali Ahmed Salama,
                           
                        
                              9.
                           
                           
                              Khadiga Ahmed Ahmed Kamel Yassin,
                           
                        
                              10.
                           
                           
                              Shahinaz Abdel Aziz Abdel Wahab Al Naggar,
                           
                        
                              11.
                           
                           
                              Ahmed Alaeldin Amin Abdemaksoud Elmaghraby,
                           
                        
                              12.
                           
                           
                              Naglaa Abdallah El Gazaerly.